The Getaway (cinta de 1972)

:*Iste articlo ye sobre una cinta estausunidense de cine d'intriga d'acción estrenada en 1972; ta atros usos, se veiga *'The Getaway***.


***The Getaway*** (títol orichinal en [[Idioma anglés|anglés]], en [[Idioma aragonés|aragonés]] ***A fuyida***, estrenada en [[Aragón]] con o títol mixto en anglés y [[Idioma castellano|castellano]] de ***The Getaway (La huída)**'') ye una [[cinta]] de [[cine estausunidense]] de [[cine d'intriga]] d'[[Cine d'acción|acción]] estrenada l'anyo [[1972]], dirichida por [[Sam Peckinpah]] seguntes un [[guión adaptau]] por [[Walter Hill]] (basau en a [[novela]] ''[[The Getaway (novela)|The Getaway]]'', que heba publicau [[Jim Thompson]] l'anyo [[1958]]), con una [[banda sonora orichinal]] de [[Robert L. Wolfe]], una [[dirección de fotografía]] de [[Lucien Ballard]], una [[producción cinematografica]] de [[Mitchell Brower]] y [[David Foster]] ta las [[Productora cinematografica|productoras]] [[First Artists]], [[Solar Productions]], [[David Foster Productions]] y [[Tatiana Films]], y un [[elenco]] d'[[actor]]s formau, entre d'atros, por [[Steve McQueen]], [[Ali MacGraw]], [[Ben Johnson (actor)|Ben Johnson]], [[Al Lettieri]], [[Sally Struthers]], [[Slim Pickens]], [[Richard Bright]], [[Jack Dodson]], [[Dub Taylor]], [[Bo Hopkins]], [[Roy Jenson]], [[John Bryson]], [[Bill Hart]], [[Tom Runyon]] y [[Whitney Jones]].

Fa cuatre anyos que Carter "Doc" McCoy se troba en una [[garchola]] de [[Texas]] cumplindo-ie una sentencia de 10 anyos por [[robo]]. Li deniegan a concesión d'a [[libertat provisional]] y demana a su muller Carol que faga tot o posible ta conseguir a suya libertat. Carol alcuerda con Jack Beynon, un [[empresario]] corrupto de [[San Antonio (Texas)|San Antonio]], que conseguirá la libertat provisional de Doc con a condición de que planifique y execute un robo d'un banco con Rudy Butler y Frank Jackson. Mientres o robo, Frank mata a un guardia de seguredat y dimpués mientres a fuga Rudy lo mata a él. Cuan preba de matar a Doc, iste s'anticipa y li dispara, deixando-lo por muerto, y fuye con Carol y lo botín de 500.000 [[Dólar estausunidense|dólars]], sin saber que Rudy ye vivo. Doc se troba con Beynon, y Carol heba alcordau con iste que ella mataría a su mariu, pero por contra a qui Carol mata ye a Beynon. Esturrufau porque ha parau cuenta de que Carol heba teniu sexo con Beynon ta conseguir a suya libertat, Doc marcha enta [[El Paso (Texas)|El Paso]] con os diners y Carol, perseguius por Rudy, que ha secuestrau a la parella que l'han cudiau cuan, feriu, heba dentrau en a suya casa, y perseguius tamién por Cully, lo chirmano de Beynon, y los suyos farutes.

''The Getaway'' s'ambienta en a suya epoca actual ([[1972]]) en [[El Paso (Texas)|El Paso]], [[San Antonio (Texas)|San Antonio]] y atros puestos de [[Texas]], y las suyas escenas se filmoron en [[Del Rio (Texas)|Del Rio]], [[El Paso (Texas)|El Paso]], [[Fabens]], [[Huntsville (Texas)|Huntsville]], [[Midway (Texas)|Midway]], [[New Braunfels]], [[San Antonio (Texas)|San Antonio]], [[San Marcos (Texas)|San Marcos]] y [[Tornillo (Texas)|Tornillo]] ([[Texas]]) y [[Marana (Arizona)|Marana]] ([[Arizona]]).

Se tracta d'una cinta que ha recibiu bels [[Lista de premios cinematograficos|premios]] y nominacions, en destacando una nominación en [[1973]] mientres a [[30ena edicion d'os Premios Globos d'Oro|30<sup>ena</sup> edicion]] d'os [[Premios Globos d'Oro]] a lo [[Premio Globo d'Oro a la Millor Banda Sonora Orichinal]].

== Elenco ==


== Se veiga tamién ==
* [[Cine en 1972]].
* [[Cintas de 1972]].

== Referencias ==


== Vinclos externos ==
*  [https://www.imdb.com/title/tt0068638/ ''The Getaway''] en [[Internet Movie Database]].
*  [https://www.allmovie.com/movie/the-getaway-am17422 ''The Getaway''] en [[AllMovie]].
*  [https://www.tcm.com/tcmdb/title/76168/enwp ''The Getaway''] en [[TCM Movie Database]].
*  [https://catalog.afi.com/Catalog/moviedetails/54532 ''The Getaway''] en l**American Film Institute Catalog* de l*'American Film Institute''.